Document ID: /roh_data/filtered/fineweb-2-filterrobots_roh.jsonl.gz/7421

Sonda, ils 23 da zercladur davent da las duas il suentermezdi, e dumengia a partir da las 9:30 festivescha la Societad da musica Concordia ses giubileum da 125 onns. La festa ha lieu sin la plazza da la staziun a Filisur.
La sonda concerteschan tranter auter l’armonia Blazenka, la Societad da musica Concordia e la chapella Hopfenmusig. La dumengia concerteschan societads da musica vischinas ed amis. Preschents a la festa èn era il cusseglier guvernativ Martin Jäger ed il president communal da Bravuogn Filisur, Luzi Schutz – tuts dus tegnan in pled. Plinavant vegnan onurads 45 veterans da trais districts da l’Associaziun da musica chantunala dal Grischun.
RR actualitad 07:00